GiliGold/VAD_KnessetCorpus huggingface dataset:
משה בר סימן-טוב: נכון ששיעור הכיסוי גבוה.
משה גפני: אמר לי סגן השר ליצמן שיש תוכנית להכשיר אחיות בדואיות.
יעקב אדרי: אנחנו במשרד הנגב והגליל מימנו את כל הלימודים, כולל גם עובדות סוציאליות באוניברסיטת בן גוריון, מימון מלא לכל שנות הלימודים.
משה גפני: אז למה עדיין חסר?
יעקב אדרי: יש מחסור.
משה בר סימן-טוב: יש מחסור כללי.
משה בר סימן-טוב: כמו שאמר חבר הכנסת אורון נצטרך לתת יותר כסף.
יעקב אדרי: יותר צ'ופרים ולתת שכר יותר גבוה, אז יבואו יותר אנשים.
חיים אורון: אותה בדואית בוגרת לימודים תלך לעבוד במקום אחר ותקבל יותר ותעשה עבודה משנית בעוד מקום ותקבל יותר ואז היא תפרוש מהשירות.
יעקב אדרי: השכר הוא עלוב.
משה גפני: צריך לתת את הדעת על זה.
חיים אורון: תביא לכאן את הרופאה המחוזית והיא תגיד לך.
חיים אורון: הפער לא מספיק כדי לגרום לתזוזה.
משה בר סימן-טוב: שיעור הכיסוי הוא מספיק גבוה כדי לגרום להתפרצות של מגיפות ולכן יש חשיבות בתוכנית.
משה בר סימן-טוב: אנחנו ננקוט במספר צעדים משלימים כדי לתת תמריצים, בין אם זה לקופות החולים, בין אם זה לאחיות כדי להגיע ליעדים שאנחנו חושבים שהם נדרשים.
יעקב אדרי: אני מבין שהחלטתם גם לתת למשפחות אלה שלא באות לחיסון תמריץ חד פעמי.
משה בר סימן-טוב: התמריץ הוא בקצבה כאן.
משה בר סימן-טוב: שוב, לא באנו לחסוך כסף אלא להפך.
משה בר סימן-טוב: אנחנו מוציאים כסף גם על מחשוב, גם על תמריצים לאחיות וגם על ביטול אגרה.
משה בר סימן-טוב: רק ביטול אגרת טיפות החלב עלה כ-40 מיליון שקלים בשנה כצעדים להגדלת הנגישות.
משה בר סימן-טוב: לא הייתה הפרטה של טיפות החלב.
משה בר סימן-טוב: יש טיפות חלב שמופעלות על ידי הקופות.
משה בר סימן-טוב: בתל אביב זה לא מופעל על ידי המדינה.
משה בר סימן-טוב: הכסף שייחסך לא מגיע לאוצר אלא הוא במוסד לביטוח לאומי.
טלי ארפי: רציתי להתייחס לחלק מהדברים שאמר היועץ המשפטי של הכנסת.
טלי ארפי: לגבי המנגנון שנקבע בחוק.
טלי ארפי: היו אין ספור דיונים בין משרדי הממשלה כדי ליצור באמת מנגנון מאוזן כדי שההפחתה בקצבה תיעשה באמת לאחר שניתנה התרעה מספקת להורה של הילד וניתנה לו גם ההזדמנות לתקן את מה שצריך.
טלי ארפי: זאת אומרת, לוודא שאכן הילד מתחסן במועד, ואם לא במועד, שיקבל את החיסון.
טלי ארפי: אני מפנה אתכם לחלק מהמנגנון שנקבע.
טלי ארפי: למשל, קודם כל, ההפחתה נעשית רק לאחר שישה חודשים.
טלי ארפי: יש צורך לשלוח הודעה להורה שהילד שלו לא קיבל.
טלי ארפי: כל ההודעות נעשות בדואר רשום אל הכתובת שמופיעה גם במרשם האוכלוסין וגם בביטוח הלאומי.
טלי ארפי: בהודעה מציינים את ההוראות של הסעיפים האלה ומה ייעשה אם הוא לא יחסן את הילד במועד.
טלי ארפי: גם בתוכנית החיסונים שנבנתה, ניתנה התייחסות למצבים מסוימים בגינם הילד לא יכול להתחסן.
טלי ארפי: למשל, מצב רפואי מסוים שהוא לא יכול לקבל חיסון מסוים או שהוא לא יכול לקבל אותו במועד כי הוא היה חולה באותו הזמן.
טלי ארפי: ניתנה לזה התייחסות.
טלי ארפי: יותר מזה, ההורה של הילד יוכל לפנות לעובד של משרד הבריאות.
טלי ארפי: זאת אומרת, יש מנגנון של טיעון בתוך 14 יום ולהוכיח כי הילד קיבל את החיסון או שבשל המצב הבריאותי של הילד, לא ניתן לחסן אותו.
טלי ארפי: אם הוא הוכיח, אז כמובן לא תישלח הודעה למוסד על ההפחתה.
טלי ארפי: יותר מזה.
טלי ארפי: כאשר הופחתה קצבת הילדים והתברר שבעצם הילד קיבל את כל החיסונים הנדרשים, הקצבה תחושב מחדש.
שמרית גיטלין שקד: לא רטרואקטיבית.
טלי ארפי: לא רטרואקטיבית אבל יש אפשרות ברגע שהוא מחסן את הילד כמו שצריך, מחזירים אותו.
טלי ארפי: שוב, אני באמת רוצה להזכיר שמדובר על הגדלת התוספת לקצבת ילדים.
טלי ארפי: המדינה סבורה שיש קשר, יש איזו זיקה הגיונית בין התכלית לשמה נועדה קצבת הילדים שזה טובת הילד ולעודד התנהגות מסוימת.
איל ינון: מבחינה משפטית, מה התשובה שלכם לנושא של הילד הראשון שהעליתי?
טלי ארפי: אני רוצה להתייחס לזה.
טלי ארפי: גם על זה נעשו דיונים רבים הן בתוך משרדי הממשלה וגם אצל היועץ המשפטי לממשלה.
טלי ארפי: הנושא הזה עלה.
טלי ארפי: הסיבה שגם הילד הראשון נעשית בגינו הפחתה, משום שלא רצינו ליצור תמריץ לא נכון אצל ההורה, שהוא יחשוב שאת הילד השני הוא כן ידאג לחסן כי בגינו הוא יקבל.
טלי ארפי: זה לא היה הגיוני ליצור מצב שאתה יוצר איזושהי הבחנה בין הילדים במשפחה בהתאם למיקום שלהם במשפחה ואם הם מקבלים תוספת.
טלי ארפי: לכן הנושא הזה עלה במסגרת הדיונים עם היועץ המשפטי לממשלה ולכן המנגנון נקבע כפי שהוא נקבע.
טלי ארפי: להערה לגבי מאגר המידע והפרטיות.
טלי ארפי: גם הנושא הזה לובן ביחד עם משרד המשפטים, עם מי שאמון שם על נושא הגנת הפרטיות, כדי לוודא שהמידע שנמצא הוא לא מידע עודף.
טלי ארפי: הפיקוח הוא פיקוח של משרד הבריאות.
יעקב אדרי: הרב גפני, לא שמעתי התייחסות להצעה שלי לגבי קיצוץ מהעשירונים העליונים ולתת לעשירונים התחתונים.
משה בר סימן-טוב: אני אסביר לך.
משה בר סימן-טוב: זה יכול ליצור תמריצי עבודה לא נכונים.
משה בר סימן-טוב: מה שנקרא מלכודות.
יעקב אדרי: במקום להקפיא מורידים לשלושת העשירונים העליונים.
יעקב אדרי: לא הבנתי למי זה לא ייתן תמריץ.
מור סגמון: לבעלי ההון.
מור סגמון: זה מוריד להם מההכנסות.
משה בר סימן-טוב: לא. לבעלי הכנסה נמוכה יותר זה מייצר תמריצים לא להגדיל הכנסה.
משה גפני: שמרית, הייתה לך הערה.
שמרית גיטלין שקד: הערת נוסח, למרות שאני מבינה שכרגע אנחנו לא הולכים לקרוא את הנוסח.
שמרית גיטלין שקד: משרד האוצר טוען כאן שההפחתה תהיה רק מהסכום שניתן כתוספת.
שמרית גיטלין שקד: מלבד ההערה לעניין הילד הראשון, יש כאן עוד נושא.
שמרית גיטלין שקד: בנוסח יש הוראה של הפחתה חלקית כאשר התוספת לקצבאות היא תוספת חלקית.
שמרית גיטלין שקד: משרד האוצר מציע בנוסח שמונח על שולחן הוועדה לקבוע שתהיה הפחתה מלאה החל מיום 1 באפריל 2012 למרות שאין עדיין תוספת מלאה ב-1 באפריל 2012, כי לפי החוק המוצע יש הפחתה מלאה רק ב-1 באפריל 2013.
שמרית גיטלין שקד: לכן, אם רוצים לעשות הלימה מלאה בין התוספת להפחתה, צריך לדחות גם את זה.
משה גפני: הערה נכונה אבל אנחנו לא שם.
משה גפני: ההערה שלך מקובלת כאשר נגיע להקראה, אם נגיע להקראה.
יצחק קדמן: זה גם לא לתת וגם לקחת.
משה גפני: היא העירה וההערה התקבלה.
משה גפני: אנחנו עדיין לא שם.
משה גפני: אנחנו עוד מתלבטים בשאלה המשפטית האם  יש זיקה בין הקפאת העלאת הקצבאות לבין ממדי דוח העוני.
משה גפני: אנחנו דנים משפטית בעניין הזה ואנחנו מתלבטים.
יצחק קדמן: איך ההקפאה משרתת את טובת הילד, לא הבנתי.
משה גפני: זאת שאלה שאנחנו ניתן עליה את הדעת.
משה גפני: אחרי שהודיע לי אמנון כהן שסיעת ש"ס החליטה להצביע נגד, אנחנו נמתין עם העניין הזה.
איל ינון: הוא אמר שלא יצביעו בעד.
יעקב אדרי: ברשותך, הרב גפני, בכל זאת בנושא החיסונים הערה.
יעקב אדרי: אולי כדאי להחריג, אם תהיה החלטה, אם יביאו את זה להצבעה ויוחלט שכן להתנות בנושא חיסונים.
איל ינון: כבר הוחלט.
איל ינון: הבאנו את זה לדיון מחדש.
איל ינון: זה הוחלט כבר בחוק ההסדרים.
משה גפני: זה הוחלט כבר בחוק ההסדרים הקודם.
יצחק קדמן: יש עתירה בבג"ץ.
מור סגמון: גם אנחנו כותבים עתירה.
מור סגמון: יהיה על זה דיון בבג"ץ.
משה גפני: תודה רבה אדוני היועץ המשפטי לכנסת.
משה גפני: אתה מוזמן להישאר כאן לישיבה הבאה.
משה גפני: פנייה לוועדה מספר 606 – רשויות מקומיות
סימן טוב: הפנייה התקציבית נועדה לאפשר תקצוב 14 מיליון שקלים עבור הרשות לפיתוח ירושלים, 8 מיליון שקלים עבור אבטחת ראשי רשויות ושינויים פנימיים נוספים לבקשת המשרד.
משה גפני: ה צ ב ע ה     פנייה מספר 606 – אושרה פה אחד
אמנון כהן: כמה ראשי רשויות מאובטחים היום?
סימן טוב: לפי דעתי עשרים.
לילי פינטוך: זה משתנה.
משה גפני: פנייה מספר 609 – משרד התחבורה
מיכה פרלמן: הפנייה נועדה לתקצב את מינהלת התחבורה הציבורית כדי לתת לה את מסגרת התקציב בהתאם לצורך שנוצר בפועל.
משה גפני: מה הולכים לעשות עם ה-6 מיליון שקלים?
מיכה פרלמן: הם מיועדים לכמה פעולות.
מיכה פרלמן: גם להשלמת הבקרה להסכמים שיש לנו עם מפעילי התחבורה הציבורית כמו הסכם עם אגד שנחתם לפני כחצי שנה, גם כדי להמשיך את התכנון לאשכולות התחבורה הציבורית שיוצאים לתחרות במשך השנה הקרובה.
מיכה פרלמן: הרבה עבודה שנוספה.
משה גפני: זה בעיקר אגד.
מיכה פרלמן: לא. הבקרה הנוספת היא בעיקר אגד כי הם עושים בקרה אבל כאן אנחנו מרחיבים את הבקרה.
משה גפני: הכסף עובר לחברת אגד?
מיכה פרלמן: לא. מה פתאום?
מיכה פרלמן: מינהלת התחבורה הציבורית שבהתקשרות עם משרד התחבורה, היא מנהלת עבורה כל מיני פעולות.
משה גפני: ה צ ב ע ה     פנייה מספר 609 – אושרה פה אחד     פנייה מספר 613 – רשות האכיפה והגבייה, משרד המשפטים
אושרה רודב: הפנייה נועדה להגדלת תקציב ההוצאה המותנית של רשות האכיפה והגבייה בסך של 5.4 מיליוני שקלים בגין גידול בפעילות הגבייה והתפעול של המשרד.
משה גפני: ה צ ב ע ה     פנייה מספר 613 – אושרה פה אחד
עמית סדן: הפנייה נועדה להעברת כ-4.3 מיליון שקלים במזומן עבור פעילות של מדור תשלומים, פעילות מטה הרשות ורכישת טפסים וציוד להנפקת דרכונים וזאת בהתאם לבקשת הרשות.
משה גפני: ה צ ב ע ה     פניות מספר 617 ו-618 – אושרו פה אחד
אושרה רודב: הפנייה נועדה לתקצב את הנהלת בתי המשפט בסך של כ-4 מיליוני שקלים בהתאם לפירוט הבא: כ-3.5 מיליון שקלים בהתאם להסכם עם עובדי המינהל, עובדי בתי המשפט.
אמנון כהן: אלה לא הפרקליטים ששובתים היום.
אושרה רודב: אלה לא הפרקליטים.
משה גפני: אלה הקלדניות?
אושרה רודב: לא הקלדניות.
אושרה רודב: אלה עובדי המינהל בבתי המשפט.
אושרה רודב: זה בא בעקבות הסכם.
אושרה רודב: עוד 500 אלף שקלים מהמשרד לביטחון פנים בהתאם לסיכום בנושא שחרור עצירים בערובה בבתי משפט, ושינויים פנימיים בהתאם לסדרי העדיפויות של המשרד.
משה גפני: איך מגיע לכאן משרד ראש הממשלה?
משה גפני: נותנים לו  34 אלף שקלים.
משה גפני: מעבירים למשרד לפיתוח הנגב והגליל.
אושרה רודב: איפה רואה את זה היושב ראש?
משה גפני: הוסיפו 34 אלף שקלים.
משה גפני: הנה, כתוב, למשרד הנגב והגליל.
משה גפני: למה הם צריכים את המשרה הזאת במשרד הנגב והגליל?
משה גפני: זה לתקשורת?
אמנון כהן: אנחנו בעד הנגב והגליל.
משה גפני: פניות מספר 638 ו-639 – משרד הביטחון
אנסטסיה סורוקינה: הפנייה נועדה לתגבר תקציב של מתפ"ש בסך מיליון וחצי שקלים עבור התאמות הנדרשות למיגון המטה בעזה.
משה גפני: ה צ ב ע ה     פניות מספר 638 ו-639 – אושרו פה אחד     פניות מספר 640 עד 642 –
נועם שטרן: הפנייה נועדה לתקצב 8.7 מיליון שקלים למכון היצוא בהתאם להסכמות עסקת החבילה במשק בשנים 2009-2010 ומיליון וחצי שקלים לקרן הלוואות לנשים ממגזר המיעוטים בסוכנות לעסקים קטנים ובינוניים.
משה גפני: ה צ ב ע ה     פניות מספר 640 עד 642 – אושרו פה אחד     פניות מספר 647 ו-650 – משרד הביטחון
אנסטסיה סורוקינה: הפנייה נועדה לתקצב את חלקו של משרד הביטחון בסך 7 מיליון שקלים בתקציב של פיקוד העורף עבור מיגון הניוד.
משה גפני: רבותיי, אני רוצה לומר לכם שאנחנו עיכבנו את הפניות של משרד הביטחון מכיוון שבמיגון הניוד, בניגוד למה שהיה בשנה שעברה שהעבירו ממשרד האוצר, לטענת קצין התקציבים של משרד הביטחון, האוצר נתן את חלקו, גם של משרד הביטחון.
משה גפני: אני דיברתי עם משרד האוצר והתברר שהאמת היא אי שם באמצע.
משה גפני: על כל פנים, אני דרשתי שיביאו את ההשלמה לאחר שאישרנו את ה-15 מיליון שקלים של מיגון הניוד שהביא משרד האוצר.
אמנון כהן: זאת השלמה?
משה גפני: זאת השלמה של 7 מיליון שקלים של משרד הביטחון.
משה גפני: משרד הביטחון מעביר.
משה גפני: אני חושב שזאת פעם ראשונה שהוא מעביר.
אנסטסיה סורוקינה: הוא כבר העביר.
אמנון כהן: בעקבות העבודה המאומצת של ועדת הכספים ויושב ראש הוועדה וחבריה.
ציון פיניאן: משרד הביטחון סוף כל סוף מאשר ביהודה ושומרון.
משה גפני: אני מברך על הפנייה הזאת מכיוון שאנחנו מדברים ממש בפיקוח נפש.
משה גפני: מדובר על ילדים שנוסעים לבתי הספר ואם אין את מיגון הניוד, עלול לקרות משהו.
משה גפני: אני שמח על ההעברה.
משה גפני: ה צ ב ע ה     פניות מספר 647 ו-650 – אושרו פה אחד
אמנון כהן: על מה הייתה הרביזיה שלי?
משה גפני: על משרד הביטחון.
טמיר כהן: 168 מיליון.
משה גפני: 168 מיליון, העברה של משרד הביטחון.
אמנון כהן: אם זה טופל, תעביר לרותם פלג את תודתי.
משה גפני: פניות מספר 521 ו-522 –   בעקבות העברה של מיגון הניוד, הסרנו את הרביזיה ולכן זה מאושר ועכשיו יש פנייה נוספת של משרד הביטחון.
טמיר כהן: שהתקיים עליה דיון.
משה גפני: פנייה מספר 9001523 –     	זה היה קיצוץ פלט, בהסכמת המשרדים.
משה גפני: היה על זה דיון.
אמנון כהן: כן, עברנו על זה.
אמנון כהן: אני זוכר.
משה גפני: אתה רוצה לעכב?
אמנון כהן: יש הרבה שאלות.
משה גפני: נשים את זה בסדר היום בשבוע הבא.
אמנון כהן: אני רוצה ללמוד את הנושא.
אמנון כהן: זאת חבילה גדולה מאוד.
משה גפני: כמה זה דחוף?
יעקב ברקאי: זה דחוף.
יעקב ברקאי: אם תהיה מחר ישיבה לוועדה המשותפת, זה צריך לבוא מחר בפני הוועדה המשותפת.
משה גפני: אבל אין ועדה משותפת מחר.
משה גפני: אין יושב ראש.
משה גפני: הישיבה נדחתה.
משה גפני: אבל אין ישיבת ועדה.
משה גפני: לא איכפת לי להצביע, אבל אני רוצה לעשות את זה מסודר.
משה גפני: זה קיצוץ פלט.
משה גפני: זה לא בהעברות רגילות.
משה גפני: מנהל הוועדה בישיבה הקודמת שם את זה בסדר היום.
משה גפני: אם זה מאוד דחוף, אני אצביע, אבל  אין יושב ראש לוועדה המשותפת.
יעקב ברקאי: אני הבנתי ממשרד ראש הממשלה שזה דחוף.
משה גפני: בוא נסכם שאני מביא את זה בשבוע הבא.
משה גפני: אם ימונה יושב ראש לוועדת חוץ וביטחון ותתכנס הוועדה המשותפת, יום קודם אני שם את זה בסדר היום.
אמנון כהן: כל יום חמישי אנחנו מתכנסים, כך שאין בעיה.
משה גפני: אני רוצה להיות מסודר.
משה גפני: יש עוד העברות?
טמיר כהן: לא. סיימנו.
משה גפני: על סדר היום הצעת חוק המדיניות הכלכלית לשנים 2011 ו-2012 (תיקוני חקיקה), התשע"א-2010, פרק י"ב (מסים – מס הכנסה), סעיף 46(1)(ב), פקודת מס הכנסה, וסעיף 51(2) לחוק מס ערך מוסף, מלגה לסטודנט.
מיכל הנר דויטש: אנחנו מתחילים עם התיקון לפקודה, התיקון של 9(29).
מיכל הנר דויטש: אנחנו בעמוד 85, פסקה (1)(ב).
מיכל הנר דויטש: כפי שאתם זוכרים, בתיקון מספר 175 לפקודה, נוספה לפקודה פסקה (29) שביקשה לפטור ממס מלגות שניתנות לסטודנט או לחוקר בתקופת לימודיו, כאשר אנחנו באנו והבהרנו שבעצם אנחנו מדברים על מלגות מסוג מאוד מסוים שבגינן הייתה מחלוקת, האם מה שניתן הוא תמורה או לא תמורה, והובהר במפורש בסעיף 9(29) לפקודה שהשם או תרומה קהילתית לא נחשבת כתמורה.
מיכל הנר דויטש: היה ברור לכולם שכאשר אדם עובד למשל במוסד, הפטור הזה לא חל עליו וכאשר מדובר במלגות שהן במובן שלא ניתנת בגינן תמורה משום סוג – למשל, מלגה שהיא בגין מצב סוציו אקונומי – על זה אין בכלל מס מהטעם שזה כלל לא נכנס לבסיס המס.
יעקב אדרי: חשבתי שירדו מהעניין הזה.
מיכל הנר דויטש: מה שקרה זה שהסעיף הזה בא להגדיר את מערכת היחסים בין המוסדות – בין אם זה המוסד להשכלה גבוהה או מוסד מחקר – לבין הסטודנט או המלגאי.
משה גפני: אני אסביר את זה.
יעקב אדרי: הרב גפני, אנחנו צריכים הסבר לגבי מערכת היחסים.
משה גפני: מיכל, אני אסביר.
משה גפני: אני יכול להפריע לך?
מיכל הנר דויטש: ודאי.
יעקב אדרי: חשבתי שירדו מזה.
יוחנן פלסנר: מבחינתנו אפשר לעבור להצבעה.
משה גפני: מי זה מבחינתנו?
יוחנן פלסנר: קדימה.
משה גפני: אם כך, נדבר גם על קדימה.
משה גפני: בקדנציה הקודמת אנחנו ביקשנו לעזור לסטודנטים בכך שאם הם מקבלים מלגות למחקר, הם יהיו פטורים ממס.
משה גפני: ממשלת קדימה לא הסכימה.
משה גפני: אז התחלפה הממשלה.
משה גפני: אני לא חושב שהממשלה שקמה היא טובה, אני חושב שהיא לא טובה.
שלי יחימוביץ': נכון לרגע זה היא לא טובה.
משה גפני: נכון לרגע זה היא לא טובה אבל מה שקרה, וזה חידוש בממשלה הנוכחית, שיושב ראש ועדת הכספים זה אני עבדכם הנאמן ומכיוון שאני דואג לסטודנטים, הבאתי את הצעת החוק הפרטית להצבעה ואני העברתי כאן, עם תמיכת חברי הוועדה.
משה גפני: אני חוזר על הדברים שוב לכבוד יושב ראש הוועדה לביקורת המדינה.
משה גפני: בממשלה הקודמת אנחנו ביקשנו לעזור לסטודנטים.
יעקב אדרי: מי זה אנחנו?
משה גפני: כמו שנהגתי כל השנים.
משה גפני: אמרתי שמלגות מחקר שסטודנטים מקבלים, הן מלגות מחקר וזה לא שכר אלא מלגות קיום והן לא יכולות להיות חייבות במס.
משה גפני: אז ש"ס הייתה אתכם בקואליציה.
משה גפני: אחת הסיבות שאני הייתי באופוזיציה, זאת אחת הסיבות, לא המרכזית אבל אחת הסיבות.
משה גפני: לא דאגתם לחלשים.
יעקב אדרי: אתה מנצל את זה שאמנון לא כאן.
משה גפני: גם אם אמנון היה כאן, הייתי אומר.
יוחנן פלסנר: אתה אומר את זה על דעת מועצת חכמי התורה?
משה גפני: אולי תעשה לי טובה ואל תפריע ליושב ראש?
משה גפני: ודאי כאשר הוא מדבר דברים של טעם כי רוב הפעמים אני לא מדבר דברים של טעם אבל עכשיו כן.
משה גפני: התחלפה הממשלה והממשלה הנוכחית היא לא טובה אבל התחלף יושב ראש ועדת הכספים ואני הבאתי להצבעה הצעת חוק פרטית לגבי פטור ממס על מלגות לסטודנטים.
משה גפני: חבר הכנסת פלסנר הכין נאום לפני כן והוא יגיד אותו ואני גם אאפשר לו להגיד את הדברים.
יוחנן פלסנר: הפרקטיקה הייתה שזה לא היה ממוסה.
יוחנן פלסנר: כל הנאום הוא מיותר.
יוחנן פלסנר: בפרקטיקה זה לא מוסה קודם.
שגית אפיק: בשנת 2000 שינו.
משה גפני: את מתארת לו עובדות?
משה גפני: זה בכלל מעניין אותו?
משה גפני: שילמו מס.
קריאה: הייתה דרישה לכך.
שגית אפיק: הייתה דרישה.
משה גפני: הייתה דרישה.
משה גפני: הרי לכן הגיע החוק.
יואל חסון: מה זה  הדם הרע הזה?
יואל חסון: אני פספסתי משהו במערכת היחסים שיש כאן?
משה גפני: לא, כך זה תמיד, במיוחד כשאני רואה את יוחנן פלסנר.
משה גפני: הגיע לכאן החוק, ועכשיו אני מדבר באופן מקצועי לגבי מה שהולך לקרות.
נחמן שי: לומדים מטעויות.
משה גפני: אמרתי, ממשלת קדימה עשתה הרבה מאוד דברים טובים, בין היתר היא עשתה את החוק על הישיבות הקטנות שלא צריכים ללמוד לימודי חול.
משה גפני: היא עשתה דברים טובים.
משה גפני: הממשלה הזאת לא עושה כלום.
רונית תירוש: יולי תמיר.
משה גפני: איזה יולי תמיר?
משה גפני: הממשלה.
רונית תירוש: היא הייתה בממשלה.
משה גפני: אני אוהב את זה.
משה גפני: כשמשהו נוגע לחרדים, אתם זורקים אחד על השני מי עשה יותר רע.
משה גפני: על כל פנים, אני הבאתי את זה להצבעה ואז הגיעה רשות המסים.
משה גפני: אנחנו אישרנו את הפטור ממס על מלגות ורשות המסים לא יכולה לדרוש מסטודנט מס הכנסה על מלגה שהיא מלגת מחקר.
משה גפני: טענה רשות המסים שהיא מקבלת את העניין הזה, הממשלה תומכת, מעבירים את החוק, אבל מה יהיה במקומות שהם לא אוניברסיטה, זאת לא מכללה אלא מקומות שהם אינם מוסד אקדמי.
משה גפני: אז ייקחו עובד – תקני אותי אם אני טועה – ויאמרו שהוא סטודנט, ייתנו לו מלגה במקום שכר ועל השכר האמיתי שלו הוא יהיה פטור ממס.
רונית תירוש: מה זה עובד שהוא כאילו סטודנט?
רונית תירוש: או שהוא סטודנט או שהוא עובד.
משה גפני: אני אתן לך דוגמה שהם לא נתנו.
משה גפני: יש משרד עורכי דין שמטפל בתיק מסוים, ייקחו סטודנט, ייקחו אותו כסטודנט ויאמרו לו שהם מבקשים מחקר על תולדות המשפט הישראלי מאז ימי המנדט.
יעקב אדרי: וזה יהיה שכרו?
משה גפני: ישלמו לו שכר.
משה גפני: מה שהוא יעשה במסגרת המחקר, הוא בעצם יעשה עבודה על תיק ממשי שקיים במשרד שעליו מקבלים שכר.
משה גפני: התירוץ יהיה מחקר על תולדות המשפט הישראלי אחרי ימי המנדט, אבל בעצם הוא יעשה עבודה רגילה.
יוחנן פלסנר: יש הסכמה מלאה על דברים כאלה.
משה גפני: יקראו לזה מלגה והמלגה הזאת היא בעצם שכר.
משה גפני: מיכל, אני מתנצל על שקטעתי אותך באמצע דבריך, אבל את תכף תמשיכי.
משה גפני: אני בוועדה לא הסכמתי ואמרתי שיש למשל מלגות של מפעל הפיס שנותנים לסטודנטים ותאמרו שגם זה לא מוסד אקדמי.
משה גפני: אני טענתי טענות ונלחמתי נגד האוצר ולא נתתי.
נחמן שי: גם אמץ לוחם למשל.
משה גפני: יש הרבה סעיפים שהם לא הקומבינה של משרד עורכי הדין שהזכרנו.
משה גפני: לכן לא הסכמתי לעשות את ההחרגה הזאת.
משה גפני: באה עכשיו הממשלה ואומרת: בסדר, אנחנו לא משנים את הפטור ממס על מלגות לסטודנטים וזה יישאר, אבל בוא נוריד את הקומבינות.
יעקב אדרי: איך?
משה גפני: עכשיו תסביר מיכל.
יואל חסון: כל זאת הייתה הקדמה לדבריה של מיכל?
יואל חסון: תראי מי עושה לך חימום.
יעקב אדרי: אני מציע שתקשיבו טוב כי זה נושא חשוב.
מיכל הנר דויטש: אנחנו קודם כל אומרים כאן ומצהירים שאין בתיקון הזה כדי לשנות מההסכמות אליהן הגענו עם המוסדות האקדמיים לגבי המלגות לגביהן היה ויכוח, בשלן באה הצעת החוק המקורית ולכן בא לעולם  סעיף 9(29) של פקודת מס הכנסה.
מיכל הנר דויטש: במערכת היחסים שלנו עם המוסדות להשכלה גבוהה ועם מוסדות המחקר, אנחנו לא משנים דבר אלא אנחנו ממשיכים ואומרים שמה מוגדר בתוך הפקודה ככזה שאינו תמורה ולפני התיקון הזה רשות המסים חשבה שזאת כן תמורה, אין שינוי.
יעקב אדרי: זה כולל מכללות?
יעקב אדרי: זה כולל הכל?
מיכל הנר דויטש: כולל את כל המוסדות להשכלה גבוהה ואת כל מוסדות המחקר.
משה גפני: הוא שאל אם זה כולל מכללות.
מיכל הנר דויטש: מוסד להשכלה גבוהה כפי שהוא מוגדר כאן לוקח מחוק המועצה להשכלה גבוהה את כל המכללות ועם זה אין בעיה.
משה גפני: אגב, זה כולל גם מכוני מחקר תורניים.
יעקב אדרי: זה בסדר גמור.
יעקב אדרי: אנחנו תומכים בזה.
משה גפני: אבל זה כולל מכללות.
מיכל הנר דויטש: הסעיף הזה בא לטפל במלגות מאוד ספציפיות שהיה עליהן ויכוח האם ניתנת תמורה מצד הסטודנט או החוקר, כן או לא.
מיכל הנר דויטש: כל יתר המלגות אשר נמצאות בקבוצה של מלגות שניתנות בשל מצב סוציו אקונומי או עדה או הצטיינות או שהסטודנט לא עושה דבר כדי לקבלן, הוא לומד אבל לא מבקשים ממנו תמורה, נותן המלגה לא מבקש ממנו תמורה.
מיכל הנר דויטש: אם אדם מקבל מלגה בגלל שיש לו עיניים כחולות, זה כלל לא בבסיס המס.
מיכל הנר דויטש: זה כמו למצוא כסף ברחוב ואין בכך כדי להיכנס לתוך בסיס המס.
יעקב אדרי: זה פטור ממס.
מיכל הנר דויטש: זה לא פטור ממס.
מיכל הנר דויטש: זה בכלל לא בבסיס המס.
מיכל הנר דויטש: הוא לא צריך להיות פטור.
שלי יחימוביץ': זה כולל מלגת פרח?
מיכל הנר דויטש: לגבי פרח, אבל אני רוצה להבהיר באופן מפורש.
מיכל הנר דויטש: אני רוצה להסביר את מה שעשינו בתיקון הקודם.
מיכל הנר דויטש: ב-פרח היה חשש שלמרות שהעמדה הפרשנית של רשות המסים הייתה ש-פרח כלל לא נכנס לבסיס המס, אמרו שבגלל שניתן סוג של שירות, שזה שירות לקהילה, נבהיר במפורש בתוך התיקון שהשירות לקהילה לעולם לא ייחשב כתמורה .
מיכל הנר דויטש: לכן אנחנו אמרנו תמיד שהעמדה של רשות המסים הייתה שכל התיקון הזה בא רק לקבוצה שהייתה בתחום האפור.
מיכל הנר דויטש: לאף אחד כאן מבין חברי הוועדה שטיפלה בתיקון 175 לא הייתה מחלוקת שעוזר הוראה שהוא סטודנט שמקבל כסף, שיקראו לו איך שיקראו לו, מטעם המוסד שבו הוא לומד ועובד, לעולם זאת תיחשב הכנסת עבודה וזאת לא תהיה הכנסה פטורה.
מיכל הנר דויטש: מן הצד השני מלגה שאין בשלה תמורה מכל סוג שהוא – כלומר, מלגה שניתנת בשל מצב סוציו אקונומי, מלגת הצטיינות –
יוחנן פלסנר: מלגה לחוקר.
יעקב אדרי: אותו עוזר מחקר שאת מדברת עליו, הוא מקבל מלגה מהתאחדות עולי רומניה.
קריאה: מפעל הפיס.
מיכל הנר דויטש: התאחדות עולי רומניה או מפעל הפיס, מלגה שניתנת בשל הצטיינות או בשל מצב סוציו אקונומי או בשל עדה או בשל עיניו הכחולות, כלל אינה בבסיס המס ולא מהוה הכנסה.
יוחנן פלסנר: זה מה שאת אומרת, אבל זה לא כתוב בחוק.
יוחנן פלסנר: החוק הוא אחר לגמרי.
יוחנן פלסנר: החוק הוא גורף ואת אומרת משהו אחר.
יוחנן פלסנר: את כאן, אבל מחר יהיה מישהו אחר.
יואל חסון: את כאילו מנסה לטפל במשהו מאוד מצומצם.
מיכל הנר דויטש: עוד לא הגעתי לסעיף הרלוונטי.
מיכל הנר דויטש: פקודת מס הכנסה בנויה כך שלא כל מה שפטור – חייב.
מיכל הנר דויטש: פקודת מס הכנסה בנויה על תורת המקור.
מיכל הנר דויטש: כדי שתשלום כלשהו יהווה הכנסה, הוא צריך לעבור קודם כל את בסיס המס.
מיכל הנר דויטש: מה שלא עובר את בסיס המס בכלל, לא מגיע לסעיף הפטורים.
יוחנן פלסנר: אבל אם במקביל הוא עובד כמלצר, אז הוא כן מגיע לבסיס המס.
מיכל הנר דויטש: לא. סף המס.
מיכל הנר דויטש: זה סף המס וזה משהו אחר.
מיכל הנר דויטש: אדם שעובד כמלצר והוא מוצא כסף ברחוב, לא מצרף את הכנסתו שהוא מצב ברחוב להכנסתו.
יוחנן פלסנר: יש הבדל בין הנוסח לבין מה שהם אומרים.
יעקב אדרי: החוק לא אומר מה שהיא אומרת.
משה גפני: בישיבה הקודמת דיברנו בנושא של הוצאות האש"ל וכל מה שנלווה לעניין, שאם את אומרת את המילה הזאת, שזאת כוונת רשות המסים, אנחנו נתחיל לדבר גם על כוונות.
משה גפני: כוונת ועדת הכספים היא כזאת ולא נעשה שום חוק.
משה גפני: אם את מדברת על חקיקה, כוונת רשות המסים איננה רלוונטית מבחינתי.
משה גפני: מה שאת מביאה עכשיו, את אומרת שאחרי מלגה שניתנה, יבוא מאת מוסד לימוד ומחקר או מחקר במישרין או בעקיפין, ובמקום מוסד לימוד ומחקר, יבוא במוסד.
משה גפני: אני סטודנט.
משה גפני: אחרי שראיתי שתלמיד ישיבה, מקפחים אותו, אני סטודנט.
משה גפני: אני מקבל מלגה ממפעל הפיס שהוא לא מוסד מחקר על הצטיינות – על הצטיינות, זה ודאי לא אני אלא זה מישהו אחר – ועל פי מה שאת מבקשת שאנחנו נאשר בחוק, זה חייב מס.
יעקב אדרי: חד משמעית.
מיכל הנר דויטש: לא. רק במקור.
מיכל הנר דויטש: לפי פקודת מס הכנסה לא מגיעים לסעיף הפטורים לפני שעוברים את בסיס המס.
מיכל הנר דויטש: בדיוק כמו שאדם לפני סעיף 2(א) לפקודת מס הכנסה.
מיכל הנר דויטש: אני אתן דוגמה אחרת.
מיכל הנר דויטש: אדם הולך לקזינו, מהמר ומרוויח – לא פתח את פקודת מס הכנסה וחיפש פטור לרווח שלו.
מיכל הנר דויטש: למה?
מיכל הנר דויטש: בגלל שאין מקור.
משה גפני: כל הסיפור הזה מסובך בשבילי ואני הולך לפצל אותו מחוק ההסדרים.
משה גפני: העניין הזה מסובך.
יעקב אדרי: צודק.
יוחנן פלסנר: יש לך תמיכה מלאה ממני ומכל קדימה.
מיכל הנר דויטש: אני רוצה להוסיף עוד דבר אחד.
מיכל הנר דויטש: אני רוצה שתבינו מה קורה.
מיכל הנר דויטש: מה שמגיע לסעיף הפטורים עובר את בסיס המס.
מיכל הנר דויטש: מה שעובר את בסיס המס עלול להיות מחויב בביטוח לאומי.
מיכל הנר דויטש: אדם שיקבל מלגה ממוסד כזה עלול לקבל דרישה מביטוח לאומי.
מיכל הנר דויטש: העמדה אומרת שאנחנו פוטרים את מה שעבר את בסיס המס.
עופר מנירב: זה לא נכון.
משה גפני: חברי הכנסת יקבלו רשות דיבור.
משה גפני: אני לא בטוח שאני אתן את רשות הדיבור לאורחים.
משה גפני: אני הסתבכתי לגמרי עם כל העניין הזה.
משה גפני: אני לא בטוח שזה דחוף ושזה צריך להסתיים עד ה-31 בדצמבר.
משה גפני: אני אדבר אתכם בנפרד.
משה גפני: אני חושב שצריך לפצל את זה.
משה גפני: זה אי שם באמצע.
משה גפני: כוונותייך לטובה.
יוחנן פלסנר: ניסוחייך לרעה.
משה גפני: אני מכבד את עורכת הדין מיכל דויטש שהיא אישה מלומדת מאוד ואני לא זז מילימטר בלעדיה.
משה גפני: היא חייבת להסביר והיא עושה את מלאכתה נאמנה ואני סומך על הסבריה בשתי ידיים.
יעקב אדרי: הרב גפני, יש לי את מלוא ההערכה למיכל שמתמודדת כאן ברמה מקצועית ובחן רב מול כל הסוללה הזאת.
משה גפני: אל תתרגשי מהם.
משה גפני: הם כולם קדימה.
יוחנן פלסנר: זבולון אורלב בעקבות ההצבעה, יצטרף גם לקדימה.
משה גפני: זבולון, סליחה.
יעקב אדרי: אני שומע את הרב גפני בקשב רב והוא אומר דברים לעניין.
יעקב אדרי: אני גם שומע את היועצות המשפטיות – לא שומע כמו שאני מבין לפי המבטים – וגם הן לא שלמות עם העניין הזה.
יעקב אדרי: אני מציע קודם כל לא לאשר את זה בשום פנים ואופן וכי היועצות המשפטיות ישבו כדי שתבהירי את הנושא על מנת שנדע ונהיה מתואמים ומסונכרנים.
יעקב אדרי: איך שזה מוצג, יש בעיה גדולה מאוד בסיפור הזה.
יוחנן פלסנר: אדוני היושב ראש, אני מבקש להתייחס לא למלל – אתה בא מעולם של טקסט – אלא לטקסט של החוק הקיים ולטקסט של החוק המוצע ומכאן גם הבעייתיות שלו.
יוחנן פלסנר: אני אתחיל בשורה התחתונה.
יוחנן פלסנר: אני מקבל את העמדה שלך שצריך לפצל את החוק הזה.
יוחנן פלסנר: אני חושב שבגרסה הנוכחית שלו צריך לבטל אותו או לשנות אותו או להיכנס לדיון מעמיק.
יוחנן פלסנר: אין לי בעיה עם התכליות של מניעת קומבינות ומניעת תשלום שכר במסווה של מלגה.
יוחנן פלסנר: זאת תכלית ראויה ונכונה, ואני חושב שכל מי שבבניין הזה יכול לתמוך בה.
יוחנן פלסנר: החוק המקורי, חוק לתיקון פקודת מס הכנסה מספר 175, 2010, אומר: "מלגה שניתנת לסטודנט או לחוקר בתקופת לימודיו במוסד לימוד או מחקר עד לסכום התקרה".
יוחנן פלסנר: זה הפטור שקיים היום לפי החוק.
יוחנן פלסנר: סכום התקרה מוגדר כ-90 אלף שקלים.
יוחנן פלסנר: כבר בחוק הקיים מה שמעל 90 אלף שקלים לשנה, ממוסה.
יוחנן פלסנר: זה בחוק הקיים.
שגית אפיק: רק חוקר.
שגית אפיק: לא סטודנט.
יוחנן פלסנר: לגבי חוקר.
יוחנן פלסנר: התיקון שמוצע, מעבר לכל הדברים וההסברים, אומר מאת מוסד לימוד ומחקר במישרין או בעקיפין.